Joseph Mugisha

Joseph YT Mugisha munnayuganda mu kubala (mukugu mu kubala ebiramu), musomesa era omuddukanya weby’ensoma . Mu kiseera kino pulofeesa w’okubala era omukulu w’ettendekero lya Sayansi w’obutonde,  konsitituwensi mu yunivasite e Makerere. Makerere yunivasite y'esinga obukadde mu Uganda.

 Ensibuko n’obuyigirize 
Yazaalibwa mu 1960 mu disitulikiti y'e Bushenyi mu bugwanjuba bwa Uganda . Puloofesa Mugisha yafuna diguli eya PhD mu Bio-mathematics mu 2000 okuva mu yunivasite e Makerere.  Ekyo nga tekinnatuuka yaweebwa diguli eyookubiri (Masters of Science(Bio-mathematics)) mu 1992 ne Bachelors of Science mu by’enjigiriza okuva mu yunivasite e Makerere. Yasomera mu siniya e Mbarara; ne Masheruka Primary School ku by’enjigiriza eby’omusingi.

 Omulimu 
Nga tannalondebwa ng’omukulu w'ettendekero lya ssayansi w'obutonde(CONAS), yaliko akulira ekitongole kya Sayansi okuva mu 2009 okutuuka mu 2010, mu kifo kino mwe yakulembera enkola y’okukyusa ekitongole kino okukifuula ettendekero. Ekifo ekikulu yasooka kubeera mu buvunaanyizibwa bw’okukola (2010 okutuuka mu 2011) nga tannalondebwa mu ngeri ey’amaanyi mu 2012. Abaddeko ng’omumyuka wa Cansala (academic affairs) ku yunivasite e Makerere. 

Mugisha yeegatta ku yunivasite e Makerere ng’omuyambi w’omusomesa mu 1987, n’ayimusibwa mu mitendera n’atuuka ku bwa pulofeesa mu 2008. Aweerezza ne yunivasite mu mirimu egy’enjawulo egy’obukulembeze n’okuddukanya emirimu; akola nga dayirekita mu ttendekero lya ssaayansi wa Kompyuta - Yunivasite e Makerere okuva mu Muwakanya okutuuka mu Ntenvu 2003; omumyuka wa dayirekita ettendekero lya ssayansi wa Kompyuta - Makerere University okuva mu 2003 okutuuka mu Muwakanya 2005. Era mmemba mu lukiiko lwa Makerere University Senate, nga kino kye kibiina ekisinga okusalawo mu by’ensoma mu yunivasite eno; alondeddwa ku bubondo n’obukiiko obuwerako mu yunivasite. 

Mugisha asomesezza emisomo ku mutendera gwa diguli eyookubiri n'esooka. Alabiridde n’okubuulirira abayizi abasoba mu 40 ku mutendera gwa diguli (byombi PhD ne MSc) mu kitundu kino. Munoonyereza era mukebezi mu nsi yonna ng’alina akakwate ak’amaanyi ne yunivasite eziwerako mu Buvanjuba, Amasekkati n’Obukiikaddyo bwa Afirika. Abaddeko ng’omukenkufu w’ebitabo by’ensi yonna ebiwerako nga Ssayansi w'ebiramu mu kubala(Mathematical Biosciences), ekitabo kya ssayansi eky'obikaddyo(Southern Journal of Sciences), ssayansi w'ebiramu mu kubala n'obwa yinginiya, Okubala ebikozesebwa n’okwekenneenya, okugezesa obutonde bwensi(Ecological Modeling), Computers and Mathematics with Application, Computational and Applied Mathematics, Mathematical and Computer Modeling, n’ebirala.

Mugisha mmemba eyatandikawo era nga ye pulezidenti w’ekibiina kya African Society for Bio-mathematics mu kiseera kino okuva mu 2009. Abadde mmemba w’ekibiina ekigatta ababala ekya Amerika, Ugandan Mathematical Society, Ugandan Biometric Society era nga munne w’ekitongole kya Uganda National Academy of Sciences [UNAS].

Mugisha afulumizibwa nnyo mu biwandiiko ebisoba mu 50 mu International Journals.           Ategese wamu, yeetabye era ng’akwanaganya mu nkuŋŋaana ez’enjawulo, emisomo n’emboozi mu ggwanga n’ensi yonna. Mmemba wa Kyambogo University Council,  era mmemba ku lukiiko olufuzi olwa Uganda National Council for Science and Technology  council. 

 Ebijulizo